உன்னை தேடி வருவேன்

உன்னை தேடி வருவேன் (Unnai Thedi Varuven) என்பது 1985 ஆம் ஆண்டய இந்திய தமிழ் பரபரப்பூட்டும் திரைப்படம் ஆகும். இப்படத்தை சி. வி. ஸ்ரீதர் இயக்க, கே. ஆர். கங்காதரன் தயாரித்தார்.  இதில் சுரேஷ், நளினி, சாதனா, வினோத் ஆகியோர் நடித்தனர். இது 1958 சூலை 5 அன்று வெளியாகி,  வணிக ரீதியாக வெற்றி பெற்றது.

 கதைக்களம் 
தேவியும் அனிதாவும் நெருங்கிய தோழிகள். தேவி எப்போதும் அனிதாவின் வீட்டில் அதிக நேரத்தை செலவிடுபவள். இருவர் மட்டும் வீட்டில் இருக்கும்போது  ஒரு கொலையாளி வீட்டிற்குள் ஓடிவருகிறான். அவன் தன முன்னாள் காதலியைக் கொன்றுவிட்டு காவல் துறையினரிடமிருந்து தப்பித்து அங்கே  ஒளிந்து கொள்ள  திட்டமிடுகிறான். அந்த இளம் பெண்கள் அவன் பிடிபட காரணமாகின்றனர். இதனால் அவன் கைது செய்யப்படுகிறான். இதனால் ஆனால் அவர்கள் மீது வெறுப்பு கொள்கிறான். அனிதா பணக்காரி, தேவியின் கல்விக்கு பண உதவி செய்கிறாள். தேவி தன் அண்ணன், அண்ணியுடன்  வசிக்கிறாள். தன்னுடைய கல்விக்கு அனிதா உதவுவதால், தேவி தன் தோழியிடம் நன்றி உணர்வோடு உள்ளாள். இருவரும்  நடனக் கலைஞரான ஆனந்தை சந்திக்கின்றனர். அனிதா அவனை காதலிக்கிறாள். இருப்பினும், ஆனந்த் தேவியை நேசிக்கிறான். கொலையாளி சிறையில் இருந்து தப்பிக்கும் அதே வேளையில், ஆனந்தும் தேவியும் திருமணம் செய்து கொள்கின்றனர். கொலையாளி அனிதாவையும், தேவியும் எப்படியாவது கொல்லவேண்டும் என்ற வெறியில் வருகிறான். அவர்கள் தப்பினார்களா என்பதே கதையாகுமவ.

 நடிகர்கள் 

 தயாரிப்பு 
உன்னை தேடி வருவேன் படத்தை கே.ஆர்.ஜி பிலிம் சர்க்யூட் நிறுவனத்தின் பதாகையின் கீழ் கே. ஆர். கங்காதரன் தயாரித்தார்.  சி.வி. ஸ்ரீதர் படத்திற்கான கதையை எழுதி இயக்கினார்.   தேங்காய் ஸ்ரீனிவாசன், மனோரமா நடித்த நகைச்சுவை துணைக்கதையை ஸ்ரீதரின் நீண்டகால கூட்டாளி சித்ராலய கோபு எழுதினார்.  ஒளிப்பதிவை பி. பாஸ்கர் ராவ் மேற்கோண்டார. படத் தொக்குப்புப் பணிகளை கே.ஆர். ராமலிங்கம் மேற்கொண்டார். 

 இசை 
இப்படத்திற்கு இளையராஜா இசையமைத்திருந்தார்.  

 வெளியீடும் வரவேற்பும் 
உன்னை தேடி வருவேன் 1985 ஜூலை 5 அன்று வெளியானது.  கல்கியின் ஜெயமன்மதன், படத்தில் சஸ்பென்ஸ் அம்சம் பலவீனமாக இருப்பதாகவும், சாம்பாரும், பாயாசமும் ஒன்றாக கலந்தது போல இருப்பதாகவும் கூறினார்.  படம் வணிக ரீதியாக வெற்றி பெற்றது. 

 மேற்கோள்கள் 

 வெளி இணைப்புகள் 


பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ஸ்ரீதர் இயக்கிய தமிழ்த் திரைப்படங்கள்
பகுப்பு:1985 தமிழ்த் திரைப்படங்கள்